JY LEES NOU Elma Smit se nuutste avontuur
"Dit is om die spelers se stories te vertel sodat mense hulle beter kan leer ken. Ons praat nie rugby nie. Ons praat oor hul lewe. Die lesse en ervarings wat hulle leer 'buite die lyn' van die veld af," het Elma aan SARIE.com gesê.
"Die speler maak die kos en kies iemand wat saam met hom kook, maar die fokus bly op die speler."
Sy verduidelik dat elke ou getrou bly aan homself. Die Blou Bul-stut Pierre Schoeman maak 'n spaghetti bolognese. Ons sien 'n ander sy van hom, hy leef 'n meer holistiese leefstyl. Hy drink groentee. Hy is ook erg oor sy ma en bederf haar, onder meer met 'n uitstappie na 'n spa.
was awesome working with @bordeaux_kreative @elmakapelma on "buitedielyne" #via
Sy spanmaat, die senter Jan Serfontein, het meer van 'n MasterChef-aanslag. "Die agterlyn hou van afshow. Die voorspelers sê so!" lag Elma.
"Jan maak met die hulp van sy modelmooi vrou, Lani, oondgebraaide filetsteak gestop met vye, korrelmosterd en kaas toegedraai in 'n spek-kombers."
SARIE het vroeër vanjaar Jan en Lani se troufoto's gedeel, klik hier.
Die Leeu-vleuel Courtnall Skosan kook saam met sy ma. Kos met baie speserye, iets waarvoor Elma nie noodwendig lief is nie, maar toe sy dit eers proe, was sy beïndruk. Dit beloof om 'n baie emosionele episode te wees.
Some #BTS action today with my beloved mother and @elmakapelma Exciting things coming soon... #comingsoon #lifestory #mother #family #love #tv @semoneskosan A photo posted by Courtnall Skosan (@skosan14) on Nov 2, 2016 at 9:49am PDT
"Ek was in die begin nie van plan om die program aan te bied nie. Ek wil vir die spelers die geleentheid gee sodat mense hulle beter kan leer ken, op hul eie veld. Hulle is wonderlike ouens."
- Dit word in samewerking met MyPlayers, Suid-Afrika se professionele rugbyspelersorganisasie, vervaardig. Besige Elma is daar die bemarkingsbestuurder.